CELEX: 62014CN0571
Language: sk
Date: 2014-12-10 00:00:00
Title: Vec C-571/14: Návrh na začatie prejudiciálneho konania, ktorý podal Rechtbank Noord-Holland (Holandsko) 10. decembra 2014 – Timberland Europe BV/Inspecteur van de Belastingdienst, kantoor Rotterdam Rijnmond

2.3.2015   
            
            
               SK
            
            
               Úradný vestník Európskej únie
            
            
               C 73/13
            
         
      Návrh na začatie prejudiciálneho konania, ktorý podal Rechtbank Noord-Holland (Holandsko) 10. decembra 2014 – Timberland Europe BV/Inspecteur van de Belastingdienst, kantoor Rotterdam Rijnmond
      (Vec C-571/14)
      (2015/C 073/19)
      Jazyk konania: holandčina
      
         Vnútroštátny súd, ktorý podal návrh na začatie prejudiciálneho konania
      
      Rechtbank Noord-Holland
      
         Účastníci konania pred vnútroštátnym súdom
      
      
         Žalobkyňa: Timberland Europe BV
      
         Žalovaný: Inspecteur van de Belastingdienst, kantoor Rotterdam Rijnmond
      
         Prejudiciálne otázky
      
      
                  1.
               
               
                  Je nariadenie (ES) č. 1472/2006 (1) neplatné v rozsahu, v akom sa týka C so sídlom vo Vietname a F so sídlom v Čínskej ľudovej republike, z dôvodu porušenia článku 2 ods. 7 písm. b) a článku 9 ods. 5 nariadenia Rady (ES) č. 384/96 (2) (ďalej len „základné nariadenie“), pretože Komisia nepreskúmala návrhy týkajúce sa zaobchádzania ako s krajinou s trhovým hospodárstvom alebo individuálneho zaobchádzania, ktoré podali vykonávajúci výrobcovia?
               
            
                  2.
               
               
                  Je nariadenie (ES) č. 1472/2006 neplatné v rozsahu, v akom sa týka výrobcov uvedených v prvej otázke, z dôvodu porušenia článku 2 ods. 7 písm. c) základného nariadenia, pretože Komisia nerozhodla v lehote troch mesiacov od začatia zisťovania?
               
            
                  3.
               
               
                  Je nariadenie (ES) č. 1472/2006 neplatné v rozsahu, v akom sa týka A, patriaceho do B so sídlom vo Vietname, a D, patriaceho do E so sídlom v Čínskej ľudovej republike, z dôvodu porušenia článku 2 ods. 7 písm. c) základného nariadenia, pretože Komisia nerozhodla v lehote troch mesiacov od začatia zisťovania?
               
            
         (1)  Nariadenie Rady (ES) č. 1472/2006 z 5. októbra 2006, ktorým sa ukladá konečné antidumpingové clo a s konečnou platnosťou sa vyberá dočasné clo uložené na dovoz určitej obuvi so zvrškom z usne s pôvodom v Čínskej ľudovej republike a vo Vietname (Ú. v. EÚ L 275, s. 1).
      
         (2)  Nariadenie Rady (ES) č. 384/96 z 22. decembra 1995 o ochrane pred dumpingovými dovozmi z krajín, ktoré nie sú členmi Európskeho spoločenstva (Ú. v. ES L 56, 1996, s. 1; Mim. vyd. 11/010, s. 45).